Abatinejo Quedlinburg

La abatinejo Quedlinburg  () aŭ plene esperantlingve abatinejo Kvedlinburgo estis grava institucio en la hodiaŭa urbo Quedlinburg en Saksio-Anhalto. Ĝi estis komuna loĝejo de senedzaj nobelaj virinoj, "Frauenstift", sub la gvido de abatino, proksime ligita al la Liudolfidoj. La plena nomo estis Kaiserlich freies weltliches Reichsstift Quedlinburg, laŭvorte proksimume "imperia libera sekulara regna fondaĵo Quedlinburg", kie "sekulara" signifas ke ĝiaj anoj ne estis monaĥinoj. Ili vivis "dioplaĉan vivon", sed sen religia voto kaj povis forlasi la abatinejon laŭvole. Interalie la abatinejo zorgis pri edukado de nobelaj fraŭlinoj.

La abatinejon fondis en 936 Sankta Matilda, vidvino de Henriko la Birdisto. Henriko kaj Matilda estas tie entombigitaj.

La abatinejo havis imperian senperecon, la abatino estis Imperia princo. En 1540 la Reformacio igis ĝin protestanta. En 1802/1803 la abatinejon aligis al si Prusio. Inter 1807 kaj 1814 ĝi apartenis al la reĝlando Vestfalio.

 Abatinoj 
Reĝino Sankta Matilda fondis kaj estris la abatinejon, sed ne estis abatino.

Kategorio:Teritorioj de la Sankta Romia Imperio
Kategorio:Imperiaj abatejoj
Kategorio:Abatinejoj
*Quedlinburg
Kategorio:Historio de Saksio-Anhalto